Charlize Theron se Jackson het ook maar die 'terrible twos' | SARIE
Charlize Theron se Jackson het ook maar die ‘terrible twos’	deur SARIE.com-span
Charlize Theron is dalk een van Hollywood se gunsteling-aktrises, maar soos enige ma sukkel sy ook maar met haar 2-jarige se uitbarstings.
Charlize en haar kêrel, Sean Penn, het gister in Kalifornië met die 2-jarige Jackson gaan piekniek hou toe Jackson, soos die meeste peuters graag maak, ’n tantrum gooi ná sy ma vir hom ’n time-out gegee het.
Maar Jackson se gehuil en geskree het glo ’n stapper só benoud gemaak dat sy die polisie gebel het, berig TMZ.
Die polisie het daar aangekom, maar vinnig besef dat niks fout was met Jackson nie – niks behalwe die terrible twos nie!
Ná die hele insident was almal kalm en Charlize het vir Jackson in sy Superman T-hemp op die heup gedra.
Bronne: TMZ en Daily Mail